CELEX: 32005D0154
Language: el
Date: 2005-02-18 00:00:00
Title: 2005/154/ΕΚ: Απόφαση της Επιτροπής, της 18ης Φεβρουαρίου 2005, για την τροποποίηση της απόφασης 2003/760/ΕΚ για καθορισμό των ειδικών όρων που διέπουν τις εισαγωγές προϊόντων αλιείας καταγωγής Γαλλικής Πολυνησίας, όσον αφορά τον ορισμό της αρμόδιας αρχής και το υπόδειγμα υγειονομικού πιστοποιητικού [κοινοποιηθείσα υπό τον αριθμό Ε(2005) 356] (Κείμενο που παρουσιάζει ενδιαφέρον για τον ΕΟΧ)

24.2.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 51/19
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 18ης Φεβρουαρίου 2005
   για την τροποποίηση της απόφασης 2003/760/ΕΚ για καθορισμό των ειδικών όρων που διέπουν τις εισαγωγές προϊόντων αλιείας καταγωγής Γαλλικής Πολυνησίας, όσον αφορά τον ορισμό της αρμόδιας αρχής και το υπόδειγμα υγειονομικού πιστοποιητικού
   [κοινοποιηθείσα υπό τον αριθμό Ε(2005) 356]
   (Κείμενο που παρουσιάζει ενδιαφέρον για τον ΕΟΧ)
   (2005/154/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/493/ΕΟΚ του Συμβουλίου, της 22ας Ιουλίου 1991, για τον καθορισμό των υγειονομικών κανόνων που διέπουν την παραγωγή και τη διάθεση στην αγορά των αλιευτικών προϊόντων (1), και ιδίως το άρθρο 11 παράγραφος 1,
   Εκτιμώντας τα ακόλουθα:
   
               (1)
            
            
               Στην απόφαση 2003/760/ΕΚ της Επιτροπής (2), η «Département de la Qualité Alimentaire et de l’Action Vétérinaire (DQAAV) du Service de Développement Rural du Ministère de l’Agriculture et de l’Élevage» αναγνωρίζεται ως αρμόδια αρχή στη Γαλλική Πολυνησία για την επαλήθευση και την πιστοποίηση της τήρησης των απαιτήσεων της οδηγίας 91/493/ΕΟΚ σχετικά με τα προϊόντα αλιείας και υδατοκαλλιέργειας.
            
         
               (2)
            
            
               Μετά την αναδιάρθρωση των διοικητικών υπηρεσιών της Πολυνησίας, αρμόδια αρχή είναι πλέον η «Département de la qualité alimentaire et de l’action vétérinaire (DQAAV) du Ministère de la promotion des ressources naturelles, chargé de la perliculture, de la pêche, de l’aquaculture, de l’agriculture, de l’élevage, des eaux et forêts et de la recherche».
            
         
               (3)
            
            
               Η νέα αυτή αρχή είναι σε θέση να επαληθεύει αποτελεσματικά την εφαρμογή των κανόνων που ισχύουν.
            
         
               (4)
            
            
               Η DQAAV παρέσχε επίσημες διαβεβαιώσεις σχετικά με τη συμμόρφωση προς τα πρότυπα υγειονομικών ελέγχων και εποπτείας των προϊόντων αλιείας και υδατοκαλλιέργειας που καθορίζονται στην οδηγία 91/493/ΕΟΚ καθώς και σχετικά με την τήρηση απαιτήσεων υγιεινής ισοδύναμων προς εκείνες που καθορίζονται στην εν λόγω οδηγία.
            
         
               (5)
            
            
               Επομένως, η απόφαση 2003/760/ΕΚ πρέπει να τροποποιηθεί ανάλογα.
            
         
               (6)
            
            
               Τα μέτρα που ορίζονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2003/760/ΕΚ τροποποιείται ως εξής:
   
               1)
            
            
               Το άρθρο 1 αντικαθίσταται από το ακόλουθο κείμενο:
               «Άρθρο 1
               Η “Département de la qualité alimentaire et de l’action vétérinaire (DQAAV) du Ministère de la promotion des ressources naturelles, chargé de la perliculture, de la pêche, de l’aquaculture, de l’agriculture, de l’élevage, des eaux et forêts et de la recherche” είναι η αρμόδια αρχή στη Γαλλική Πολυνησία η οποία επαληθεύει και πιστοποιεί ότι τα προϊόντα αλιείας και υδατοκαλλιέργειας ανταποκρίνονται στις απαιτήσεις της οδηγίας 91/493/ΕΟΚ.»
            
         
               2)
            
            
               Το παράρτημα I αντικαθίσταται από το κείμενο του παραρτήματος της παρούσας απόφασης.
            
         Άρθρο 2
   Η παρούσα απόφαση εφαρμόζεται από τις 10 Απριλίου 2005.
   Άρθρο 3
   H παρούσα απόφαση απευθύνεται στα κράτη μέλη.
   
      Βρυξέλλες, 18 Φεβρουαρίου 2005.
      
         
            Για την Επιτροπή
         
         Markos KYPRIANOU
         
         
            Μέλος της Επιτροπής
         
      
   
   
      (1)  ΕΕ L 268 της 24.9.1991, σ. 15· οδηγία όπως τροποποιήθηκε τελευταία από τον κανονισμό (ΕΚ) αριθ. 806/2003 (ΕΕ L 122 της 16.5.2003, σ. 1).
   
      (2)  ΕΕ L 273 της 24.10.2003, σ. 23.
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ I
            ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ
            για τα προϊόντα αλιείας από τη ΓΑΛΛΙΚΗ ΠΟΛΥΝΗΣΙΑ τα οποία προορίζονται για εξαγωγή στην Ευρωπαϊκή Κοινότητα, εκτός των δίθυρων μαλακίων, των εχινοδέρμων, των χιτωνοφόρων και των θαλάσσιων γαστεροπόδων υπό οποιαδήποτε μορφή